Mariette Vignette - Wikipedia

# Mariette Vignette

### Èn årtike di Wikipedia.

(diviè 1965)

Mariette Vignette (ki sinéve eto Mariette Paque, u Mariette Paque-Vignette, c' est ene sicrijheuse e walon k' a skepyî a Rocoû li 14 di may 1921.

Ele sicrijha des arimeas, ene rimêyès pîce di teyåte et des tchansons e walon ("nos tchvås").

Diviè 1968, elle eplaida ene ramexhnêye d' arimeas, "Coixheure", et rascode des pris avou. E 1969, ele rexhe ene (rimêye) pîce di teyåte "A l' esprindåjhe" k' a rascodou l' pris Djôzef Derbu pol minme anêye.

Après, on piede si rote. Co ene k' a passé come li stoele a cawe ezès belès letes e walon.

Elle est rprinjhe dins l' antolodjeye Fleurs diyalectåles et dins l' Antolodjeye Scrire.

Di s' mestî, elle esteut contåbe et comi-voeyaedjeuse.

Coviete di « Coixheures »

## [candjî] Corwaitaedje tecnike

### [candjî] Les tinmes da Mariette Vignette

Tos les bokets di "Coixheures" mostrèt felmint on grand penin, dandjreus des amours k' ont må tourné.

Dins l' boket "Gayete", ele mostere k' elle est tchokêye påzès cis ki baltént les noers, a cåze di leu pea, tot lzî djhant "Va s' ti laver !, t' es tot noer"

### [candjî] Li cogne des arimeas

C' est del powezeye foirt libe, des côps sins rimes (Mi batea…)

C' est sovint des courts powinmes, mins totes sôres di pîtaedjes et totes sôres d' adjinçnaedjes.

## [candjî] Onk des pus beas rimeas : gayete

  Vos endè sovnoz vs ?
  Vos l' avîz lomé "Gayete"
  Vos sovnoz vs
  Di s' pôve pitit vizaedje,
  Tot noer
  Di ses grands ouys pierdous
  Et di s' tiesse di boubou ?
  C' esteut l' Sint-Nicolai…
  Rawårdéve, lu, gayete
  Å fén coron del classe.
  Rawårdéve k' on lyi dnaxhe
  Kékes boubounreyes.
  Vos l' avîz-st ahonti
  Tot lyi dnant ene savonete.
  Il a tant ploré, gayete,
  Tant ploré.
  Pu, il a ndalé, l' gayård,
  Avou s' frake di sôdård
  Il esteut bea
  Bea
  Pol prumire feye,
  E vosse classe
  On-z a ramoenné ses cindes…
  Et
  Pol prumire et dierinne feye,
  Vos n' l' avoz pus lomé "Gayete".

## [candjî] Hårdêye difoûtrinne

- Si pådje so l' Aberteke

Prin del pådje «http://wa.wikipedia.org../../../m/a/r/Mariette_Vignette_3095.html»

Categoreye: Sicrijheus e walon

##### Views

- Årtike
- Copene
- Modêye d' asteure

##### Cweri